Só lyk jongste Covid-19-statistieke(Argieffoto:Alexas_Fotos/pixabay) Meer as 10 000 mense is reeds aan Covid-19 in Suid-Afrika dood. Dr. Zweli Mkhize, minister van gesondheid, het Saterdagaand bevestig dat 553 188 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 10 210 nadat nog 301 sterftes aangemeld is: 39 in die Oos-Kaap, 23 in Gauteng, 154 in KwaZulu-Natal, 22 in die Wes-Kaap, 21 in Noordwes, vyf in die Noord-Kaap en 37 in Limpopo. Tot dusver het 404 568 mense reeds van die virus herstel. Dit is ŉ herstelkoers van 73%. Suid-Afrika het tot dusver 3 220 265 toetse vir Covid-19 gedoen, 36 607 sedert die vorige verslag. Provinsiale statistiek: Sterftes en persone wat herstel het: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.